મોહબ્બતની એક નિશાની મહેબુબના રંગમાં રંગાઈ જવું છે. અગર આપણે ઈમામે ઝમાના (અ.સ.)ને ચાહતા હોઈએ, તેમને પ્રિય ગણતા હોઈએ તો કેટલી હદે તેમનાથી મુશાબેહત રાખીએ છીએ. કેટલી હદે તેમના નકશે કદમ પર ચાલીએ છીએ? ઈમામ (અ.સ.) રાત્રીના બેદાર હોય છે, નમાઝે શબ પઢે છે, ઈબાદત કરે છે, કુરઆને કરીમની તિલાવત કરે છે, તેઓ આખુ વર્ષ રાત્રીના ઈબાદત કરે છે અને આપણે…? તેઓ નમાઝ અવ્વલ સમયે અદા કરે છે. ઈમામ (અ.સ.) ગીબત પસંદ નથી કરતા, જૂઠ પસંદ નથી કરતા, નાજાએઝ માલનો ઉપયોગ પસંદ નથી કરતા, નામહેરમ ઉપર નજર કરવી પસંદ નથી નાખતા, લોકોના માલમાં ખયાનત પસંદ નથી કરતા. લોકો ઉપર ઝુલ્મ, અત્યાચાર અને બળજબરી પસંદ નથી કરતા અને આપણે…? શું આમ છતાં આપણે એ આશા રાખી શકીએ કે ઈમામે અસ્ર (અ.સ.)ની પવિત્ર બારગાહમાં આપણી પહોંચ શકય છે.